
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1142 

5 Μαίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λύση της Δημοτικής Κοινωφελούς Επιχείρησης Καρ¬ 
δίτσας (ΔΗ.Κ.Ε.Κ.), ανάληψη των δραστηριοτήτων 
της και των χρηματοδοτούμενων προγραμμάτων 
της από το Δήμο, μεταφορά του προσωπικού της 
στο Δήμο και σύσταση προσωρινών προσωποπα¬ 
γών θέσεων στον Οργανισμό Εσωτερικής Υπηρε¬ 
σίας του Δήμου. 1 

Τροποποίηση της απόφασης υπ’ αριθμ. 08/29-02-2012 
της Διοικούσας Επιτροπής του ΤΕΙ Ιονίων Νή¬ 
σων, η οποία δημοσιεύτηκε στο ΦΕΚ 1203/τ.Β7 
11-04-2012, σχετικά με τις διαδικασίες εκλογής, 
εξέλιξης και μονιμοποίησης μελών Ε.Π. (Αρθρο 
78 παρ. 3 του Ν. 4009/2011, ΦΕΚ. 195/6-9-2011, τ,Α') 


(ΕΚΤΟΣ Η/Δ). 2 

ΑΠΟΦΑΣΕΙΣ 

Αριθμ. 7579/72226 (1) 


Λύση της Δημοτικής Κοινωφελούς Επιχείρησης Καρ¬ 
δίτσας (ΔΗ.Κ.Ε.Κ.), ανάληψη των δραστηριοτήτων 
της και των χρηματοδοτούμενων προγραμμάτων 
της από το Δήμο, μεταφορά του προσωπικού της 
στο Δήμο και σύσταση προσωρινών προσωποπα¬ 
γών θέσεων στον Οργανισμό Εσωτερικής Υπηρε¬ 
σίας του Δήμου. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 107,109 παρ. 7 (όπως προ¬ 
στέθηκε με την παρ. 6 του άρθρου 26 του Ν. 3938/2011 
και συμπληρώθηκε με την παρ. 5 του άρθρου 43 του 
Ν. 3979/2011), 112 παρ. 2α (όπως προστέθηκε με την 
παρ. 4 του άρθρου 44 του Ν. 3979/2011), 238 και 280 
του Ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87/Α77-6-2010). 

2) Τις διατάξεις του Π.Δ. 138/2010 «Οργανισμός της 
Αποκεντρωμένης Διοίκησης Θεσσαλίας - Στερεός Ελ¬ 
λάδας» (ΦΕΚ 231/τ.Α'/27-12-2010). 

3) Τις διατάξεις του άρθρου 262 του Ν. 3463/2006 «Κύρω¬ 
ση του κώδικα Δήμων και Κοινοτήτων» (ΦΕΚ 114/Α72006). 


4) Τις διατάξεις του άρθρου 16 του Ν. 4147/2013 “Κύρω¬ 
ση της από 31.12.2012 Πράξης Νομοθετικού Περιεχομένου 
«Ρυθμίσεις κατεπειγόντων θεμάτων αρμοδιότητας των 
Υπουργείων Εσωτερικών, Εργασίας, Κοινωνικής Ασφά¬ 
λισης και Πρόνοιας, Δημόσιας Τάξης και Προστασίας 
του Πολίτη, της Γενικής Γραμματείας της Κυβέρνησης 
και του Υπουργού Επικράτειας» και άλλες διατάξεις” 
(ΦΕΚ 98Α726-4-2013). 

5) Τις διατάξεις του άρθρου 10 του Ν. 3469/2006 (ΦΕΚ 
131/Α72006) «Εθνικό Τυπογραφείο, Εφημερίς της Κυβερ- 
νήσεως και λοιπές διατάξεις». 

6) Τ ις διατάξεις του άρθρου 90 παρ. 2 του «Κώδικα νο¬ 
μοθεσίας για την Κυβέρνηση και τα Κυβερνητικά όργα¬ 
να», που κυρώθηκε με το άρθρο πρώτο του Π.Δ. 63/2005 
(ΦΕΚ 98/Α722-4-2005). 

7) Τις διατάξεις του άρθρου 78 του Ν. 4257/2014 (ΦΕΚ 
93/Α714-4-2014) «Επείγουσες ρυθμίσεις αρμοδιότητας 
Υπουργείου Εσωτερικών». 

8) Το με αριθμό 47184/12/20-2-2013 έγγραφο του 
Υπουργείου Εσωτερικών, με το οποίο κοινοποιήθηκε 
στις Αποκεντρωμένες Διοικήσεις η υπ’ αριθμ. 615/2012 
ομόφωνη γνωμοδότηση του Νομικού Συμβουλίου του 
Κράτους περί μεταφοράς προσωπικού σε περίπτωση 
λύσης δημοτικής κοινωφελούς επιχείρησης που προέ- 
κυψε από συγχώνευση. 

9) Τη με αριθμό πρωτ. οικ. 2990/18604/25-2-2011 από¬ 
φαση της Γενικής Γραμματέως της Αποκεντρωμένης 
Διοίκησης Θεσσαλίας - Στερεός Ελλάδας περί «Μεταβί¬ 
βασης δικαιώματος υπογραφής της Γ ενικής Γ ραμματέως 
της Αποκεντρωμένης Διοίκησης Θεσσαλίας - Στερεός 
Ελλάδας στον Προϊστάμενο της Γενικής Διεύθυνσης 
Εσωτερικής Λειτουργίας και στους Προϊσταμένους 
Διευθύνσεων και Τ μημάτων της ανωτέρω Γ ενικής Δι¬ 
εύθυνσης» (ΦΕΚ 385/Β711-3-2011). 

10) Τη με αριθμό 100/2011 (αριθμ. πρωτ. 4186/5-5-2011) 
απόφαση του Δημοτικού Συμβουλίου του Δήμου Καρ¬ 
δίτσας (ΦΕΚ 1185/Β79-6-2011) με την οποία συστάθη- 
κε η «Δημοτική Κοινωφελής Επιχείρηση Καρδίτσας 
(ΔΗ.Κ.Ε.Κ.)», προερχόμενη από συγχώνευση, κατά τις 
διατάξεις του άρθρου 109 του Ν. 3852/2010, των κάτωθι 
κοινωφελών επιχειρήσεων των πρώην Δήμων που συ¬ 
νενώθηκαν στο νέο Δήμο Καρδίτσας, σύμφωνα με το 
άρθρο 1 του Ν. 3852/2010: 

α) Δημοτική Κοινωφελής Επιχείρηση Καρδίτσας με 
το διακριτικό τίτλο “ΔΗ.Κ.Ε.Κ." (ΦΕΚ 1986/Β725-9-2008), 

β) Δημοτική Κοινωφελής Επιχείρηση Ιτάμου με το διακριτικό τίτλο “ΔΗ.Κ.ΕΠ.ΙΤ.” (ΦΕΚ 1152/Β715-6-2009), 
γ) Δημοτική Κοινωφελής Επιχείρηση Καλλιφωνίου με το διακριτικό τίτλο “ΔΗ.Κ.Ε.ΚΑΛ.” (ΦΕΚ 1297/Β7 30-6-2009), 
δ) Δημοτική Κοινωφελής Επιχείρηση Κάμπου με το διακριτικό τίτλο “ΔΗ.Κ.Ε.ΚΑ.” (ΦΕΚ 2330/Β714-11-2008) και 
ε) Δημοτική Κοινωφελής Επιχείρηση Μητρόπολης με το διακριτικό τίτλο “ΔΗ.Κ.Ε.ΜΗ.” (ΦΕΚ 1152/Β715-6-2009). 
11) Τη με αριθμό 192/2014 απόφαση του Δημοτικού Συμβουλίου του Δήμου Καρδίτσας περί λύσης της Δημοτικής 
Κοινωφελούς Επιχείρησης Καρδίτσας με το διακριτικό τίτλο “ΔΗ.Κ.Ε.Κ.', ανάληψης των δραστηριοτήτων της και 
των χρηματοδοτούμενων προγραμμάτων της από το Δήμο Καρδίτσας, μεταφοράς του προσωπικού της στο 
Δήμο και σύστασης προσωρινών προσωποπαγών θέσεων στον Οργανισμό Εσωτερικής Υπηρεσίας του Δήμου, 
αποφασίζουμε: 

Ι.α. Τη λύση της Δημοτικής Κοινωφελούς Επιχείρησης με την επωνυμία “ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΚΑΡ¬ 
ΔΙΤΣΑΣ (ΔΗ.Κ.Ε.Κ), η οποία συστάθηκε με την υπ’ αριθμ. 100/2011 (αριθμ. πρωτ. 4186/5-5-2011) απόφαση του Δημοτικού 
Συμβουλίου Καρδίτσας, η οποία εγκρίθηκε με την υτί αριθμ. 765/40396/27-4-2011 απόφαση της Γ ενικής Γ ραμματέως 
της Αποκεντρωμένης Διοίκησης Θεσσαλίας - Στερεός Ελλάδας και δημοσιεύθηκε στο ΦΕΚ 1185/Β79-6-2011 και β. 
Την ανάληψη των δραστηριοτήτων της και των χρηματοδοτούμενων προγραμμάτων της από το Δήμο Καρδίτσας. 

Μετά τη λύση της επιχείρησης θα ακολουθήσει η εκκαθάριση αυτής από ορκωτούς ελεγκτές που θα ορισθούν 
από το Δημοτικό Συμβούλιο με νεότερη αυτοτελή απόφασή του. 

Από την περίπτωση 1 της παρούσας δεν προκαλείται δαπάνη σε βάρος του προϋπολογισμού του Δήμου Καρ¬ 
δίτσας οικονομικού έτους 2014. 

2. Τη μεταφορά του προσωπικού της επιχείρησης με σχέση εργασίας ιδιωτικού δικαίου αορίστου και ορισμένου 
χρόνου στο Δήμο Καρδίτσας, μετά τον έλεγχο από το Δήμο Καρδίτσας των ατομικών υπηρεσιακών φακέλων του 
μεταφερόμενου προσωπικού και την διαπίστωση της συνδρομής όλων των απαραίτητων εκ του νόμου προϋπο¬ 
θέσεων για τη νομιμότητα των διαδικασιών της μεταφοράς των εργαζομένων στο Δήμο, ήτοι: 


α) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ (Ι.Δ.Α.Χ) 


ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΕΡΑ 

ΚΑΤΗΓΟΡΙΑ-ΕΙΔΙΚΟΤΗ- 

ΤΑ 

ΚΛΑΔΟΣ/ΕΙΔΙΚΟΤΗΤ Α 

ΝΤΑΝΟΒΑΣΙΛΗ ΕΛΕΝΗ 

ΑΣΤΕΡΙΟΣ 

ΠΕ 

ΔΙΟΙΚΗΤΙΚΟΥ 

ΚΟΥΤΛΗΣ ΚΩΝΣΤΑΝΤΙΝΟΣ 

ΔΗΜΗΤΡΙΟΣ 

ΥΕ 

ΓΕΝΙΚΩΝ ΚΑΘΗΚΟΝΤΩΝ 


β) ΠΡΟΣΩΠΙΚΟ ΜΕ ΠΡΟΓΡΑΜΜΑ ΟΑΕΔ - ΣΥΜΒΑΣΗ ΟΡΙΣΜΕΝΟΥ ΧΡΟΝΟΥ (Ι.Δ.Ο.Χ) 


ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΕΡΑ 

ΚΑΤΗΓΟΡΙΑ-ΕΙΔΙΚΟΤΗΤΑ 

ΚΛΑΔΟΣ/ΕΙΔΙΚΟΤΗΤ Α 

ΣΙΩΜΟΣ ΠΑΥΛΟΣ 

ΑΘΑΝΑΣΙΟΣ 

ΔΕ 

ΔΙΟΙΚΗΤΙΚΟΥ 

ΛΑΧΑΝΑΣ ΑΛΕΞΑΝΔΡΟΣ 

ΓΕΩΡΓΙΟΣ 

ΥΕ 

ΒΟΗΘΗΤΙΚΟ ΠΡΟΣΩΠΙΚΟ 


Μέχρι τη λήξη του προγράμματος (13-11-2017) 

γ) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ (ΠΡΟΓΡΑΜΜΑ ΕΝΑΡΜΟΝΙΣΗ ΟΙΚΟΓΕ¬ 
ΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ ΚΕΝΤΡΑ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ ΠΑΙΔΙΩΝ - ΚΔΑΠ - Ι.Δ.Ο.Χ) 


ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΕΡΑ 

ΚΑΤΗΓΟΡΙΑ-ΕΙΔΙΚΟΤΗΤΑ 

ΚΛΑΔΟΣ/ΕΙΔΙΚΟΤΗΤ Α 

ΠΑΥΛΑΚΗ ΑΙΚΑΤΕΡΙΝΗ 

ΠΑΥΛΟΣ 

ΠΕ 

ΝΗΠΙΑΓΩΓΟΣ 

ΠΡΙΤΣΑ ΚΩΝΣΤΑΝΤΙΝΑ 

ΠΕΡΙΚΛΗΣ 

ΠΕ 

ΝΗΠΙΑΓΩΓΟΣ 

ΒΟΥΡΔΑ ΧΡΥΣΑΝΘΗ 

ΣΩΤΗΡΙΟΣ 

ΠΕ 

ΝΗΠΙΑΓΩΓΟΣ 

ΜΟΥΤΣΙΜΠΑΜΠΙΤΣ ΣΟΝΙΑ 

ΓΚΑΒΡΙΛΟ 

ΠΕ 

ΓΥΜΝΑΣΤΡΙΑ 

ΚΟΥΣΙΑ ΣΠΥΡΙΔΟΥΛΑ 

ΔΩΡΟΘΕΟΣ 

ΠΕ 

ΝΗΠΙΑΓΩΓΟΣ 

ΚΑΡΑΓΙΑΝΝΗ ΕΥΑΓΓΕΛΙΑ 

ΣΩΤΗΡΙΟΣ 

ΔΕ 

ΠΡΟΣΧΟΛΙΚΗΣ ΑΓΩΓΗΣ - 
ΜΟΥΣΙΚΟΚΙΝΗΤΙΚΗΣ ΑΓΩΓΗΣ 

ΦΩΤΗ ΕΛΕΥΘΕΡΙΑ 

ΒΑΣΙΛΕΙΟ 

ΥΕ 

ΚΑΘΑΡΙΣΤΡΙΑ 

ΧΑΒΡΟΥΖΑΙΩΑΝΝΑ 

ΔΗΜΗΤΡΙΟΣ 

ΠΕ 

ΓΥΜΝΑΣΤΡΙΑ 

ΠΑΠΑΔΟΠΟΥΛΟΥ ΠΑΝΑΓΙΩΤΑ 

ΣΤΑΥΡΟΣ 

ΠΕ 

ΝΗΠΙΑΓΩΓΟΣ 

ΚΥΡΙΑΚΟΥΛΗ ΕΙΡΗΝΗ 

ΣΟΛΩΝ 

ΥΕ 

ΚΑΘΑΡΙΣΤΡΙΑ 


Μέχρι τη λήξη του προγράμματος (31-8-2014) και δυνατότητα παράτασης εφόσον συνεχισθεί το πρόγραμμα με 
το ίδιο καθεστώς χρηματοδότησης. 

δ) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ (ΠΡΟΓΡΑΜΜΑ ΒΟΗΘΕΙΑ ΣΤΟ ΣΠΙΤΙ - 
Ι.Δ.Ο.Χ) 


ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΕΡΑ 

ΚΑΤΗΓΟΡΙΑ-ΕΙΔΙΚΟΤΗΤΑ 

ΚΛΑΔΟΣ/ΕΙΔΙΚΟΤΗΤ Α 

ΠΙΠΕΡΑΣ ΔΗΜΗΤΡΙΟΣ 

ΗΛΙΑΣ 

ΤΕ 

ΚΟΙΝΩΝΙΚΟΣ ΛΕΙΤΟΥΡΓΟΣ 

ΠΑΠΑΘΑΝΑΣΙΟΥ ΑΦΡΟΔΙΤΗ 

ΚΩΝΣΤΑΝΤΙΝΟΣ 

ΔΕ 

ΝΟΣΗΛΕΥΤΡΙΑ 

ΑΡΓΥΡΗ ΑΝΔΡΟΝΙΚΗ 

ΒΑΣΙΛΕΙΟΣ 

ΥΕ 

ΟΙΚΟΓΕΝΕΙΑΚΗ ΒΟΗΘΟΣ 

ΖΑΧΟΥ ΘΕΟΔΩΡΑ 

ΔΗΜΗΤΡΙΟΣ 

ΠΕ 

ΚΟΙΝΩΝΙΚΗ ΛΕΙΤΟΥΡΓΟΣ 

ΛΕΤΣΙΟΥ ΣΤΑΥΡΟΥΛΑ 

ΠΟΛΥΧΡΟΝΗΣ 

ΤΕ 

ΝΟΣΗΛΕΥΤΡΙΑ 

ΠΑΠΑΓΕΩΡΓΙΟΥ ΔΗΜΗΤΡΑ 

ΑΘΑΝΑΣΙΟΣ 

ΥΕ 

ΟΙΚΟΓΕΝΕΙΑΚΗ ΒΟΗΘΟΣ 

ΝΤΑΝΟΒΑΣΙΛΗ ΕΥΑΓΓΕΛΙΑ 

ΔΗΜΗΤΡΙΟΣ 

ΤΕ 

ΚΟΙΝΩΝΙΚΗ ΛΕΙΤΟΥΡΓΟΣ 

ΧΟΝΔΡΟΠΟΥΛΟΥ ΠΑΝΑΓΙΩΤΑ 

ΛΑΜΠΡΟΣ 

ΔΕ 

ΝΟΣΗΛΕΥΤΡΙΑ 

ΣΚΟΝΔΡΑ ΒΑΣΙΛΙΚΗ 

ΣΩΤΗΡΙΟΣ 

ΥΕ 

ΟΙΚΟΓΕΝΕΙΑΚΗ ΒΟΗΘΟΣ 

ΓΚΑΡΑΓΚΟΥΝΗ ΓΚΟΛΦΩ 

ΓΕΩΡΓΙΟΣ 

ΤΕ 

ΚΟΙΝΩΝΙΚΗ ΛΕΙΤΟΥΡΓΟΣ 

ΠΑΠΑΓΕΩΡΓΙΟΥ ΑΙΚΑΤΕΡΙΝΗ 

ΓΕΩΡΓΙΟΣ 

ΤΕ 

ΝΟΣΗΛΕΥΤΡΙΑ 

ΣΒΑΝΑΣ ΙΩΑΝΝΗΣ 

ΚΩΝ/ΝΟΣ 

ΥΕ 

ΟΙΚΟΓΕΝΕΙΑΚΟΣ ΒΟΗΘΟΣ 

ΒΑΣΙΑΚΟΥ ΙΩΑΝΝΑ 

ΔΗΜΗΤΡΙΟΣ 

ΤΕ 

ΚΟΙΝΩΝΙΚΗ ΛΕΙΤΟΥΡΓΟΣ 

ΚΑΡΥΔΑ ΣΤΑΥΡΟΥΛΑ 

ΕΥΑΓΓΕΛΟΣ 

ΔΕ 

ΝΟΣΗΛΕΥΤΡΙΑ 

ΚΑΠΕΡΩΝΗ ΜΑΡΙΑ 

ΗΛΙΑΣ 

ΤΕ 

ΚΟΙΝΩΝΙΚΗ ΛΕΙΤΟΥΡΓΟΣ 

ΜΙΧΑΗΛ ΕΛΕΝΗ 

ΚΩΝ/ΝΟΣ 

ΔΕ 

ΝΟΣΗΛΕΥΤΡΙΑ 

ΣΧΙΖΟΔΗΜΟΥ ΒΗΣΣΑΡΙΑ 

ΝΙΚΟΛΑΟΣ 

ΥΕ 

ΟΙΚΟΓΕΝΕΙΑΚΗ ΒΟΗΘΟΣ 


Μέχρι τη λήξη του προγράμματος (30-9-2014) και δυνατότητα παράτασης εφόσον συνεχισθεί το πρόγραμμα 
με το ίδιο καθεστώς χρηματοδότησης. 


ε) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ (ΠΡΟΓΡΑΜΜΑ “Κέντρα Στήριξης Ρομά 
και Ευπαθών Ομάδων στις 8 Περιφέρειες Σύγκλισης”, του Επιχειρησιακού Προγράμματος “Ανάπτυξη Ανθρώπι¬ 
νου Δυναμικού - Ι.Δ.Ο.Χ)” 


ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΕΡΑ 

ΚΑΤΗΓΟΡΙΑ-ΕΙΔΙΚΟΤΗΤΑ 

ΚΛΑΔΟΣ/ΕΙΔΙΚΟΤΗΤ Α 

ΛΟΥΚΑ ΒΑΣΙΛΙΚΗ 

ΠΕΤΡΟΣ 

ΤΕ 

ΝΟΣΗΛΕΥΤΩΝ 

ΒΑΣΙΛΟΓΛΟΥ ΒΑΣΙΛΙΚΗ 

ΓΕΩΡΓΙΟΣ 

ΠΕ 

ΚΟΙΝΩΝΙΟΛΟΓΟΣ 


Μέχρι τη λήξη του προγράμματος (31-3-2015) και δυνατότητα παράτασης εφόσον συνεχισθεί το πρόγραμμα με 
το ίδιο καθεστώς χρηματοδότησης. 


στ) ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ (ΠΡΟΓΡΑΜΜΑ “Κέντρα Στήριξης Ρομά και Ευπαθών Ομάδων 
στις 8 Περιφέρειες Σύγκλισης”, του Επιχειρησιακού Προγράμματος “Ανάπτυξη Ανθρώπινου Δυναμικού - Σ.Μ.Ε)” 


ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΕΡΑ 

ΚΑΤΗΓΟΡΙΑ 

ΚΛΑΔΟΣ/ΕΙΔΙΚΟΤΗΤΑ 

ΠΑΠΑΚΩΣΤΑΣ ΧΡΥΣΟΒΑΛΑΝΤΗΣ 

ΑΝΔΡΕΑΣ 

ΠΕ 

ΣΥΜΒΟΥΛΟΣ ΠΡΟΩΘΗΣΗΣ ΑΠΑΣΧΟΛΗΣΗΣ 

ΣΕΜΟΥ ΒΑΣΙΛΙΚΗ 

ΠΑΝΑΓΙΩΤΗΣ 

ΠΕ 

ΨΥΧΟΛΟΓΟΣ 

ΣΚΟΝΔΡΑ ΘΩΜΑΪΤΣΑ 

ΑΠΟΣΤΟΛΟΣ 

ΠΕ 

ΠΑΙΔΑΓΩΓΟΣ 

ΚΑΜΠΕΡΗΣ ΝΙΚΟΛΑΟΣ 

ΧΡΗΣΤΟΣ 

ΥΕ 

ΔΙΑΜΕΣΟΛΑΒΗΤΗΣ 


Έως 4-4-2015, εφόσον το πρόγραμμα παραταθεί μετά τις 31-03-2015. Αν το ανωτέρω πρόγραμμα δεν παρατα- 
θεί, οι εν λόγω συμβάσεις θα ισχύουν μέχρι τη λήξη του προγράμματος (31-03-2015) 

3. Τη σύσταση προσωρινών προσωποπαγών θέσεων στον Οργανισμό Εσωτερικής Υπηρεσίας του Δήμου Καρ¬ 
δίτσας, λόγω του ότι στον Ο.Ε.Υ δεν προβλέπονται οργανικές θέσεις αντίστοιχων ειδικοτήτων, ως εξής: 

α) Τη σύσταση δύο (2) προσωρινών προσωποπαγών θέσεων Ιδιωτικού Δικαίου Αορίστου Χρόνου των κάτωθι 
ειδικοτήτων: 

• Μία θέση ΠΕ - Διοικητικού 

• Μία θέση ΥΕ - Γενικών Καθηκόντων 

β) Τη σύσταση τριάντα μιας (31) προσωρινών προσωποπαγών θέσεων Ιδιωτικού Δικαίου Ορισμένου Χρόνου 
των κάτωθι ειδικοτήτων: 

• Μία (1) θέση ΔΕ - Διοικητικού 

• Μία (1) θέση ΥΕ - Βοηθητικού Προσωπικού 

• Πέντε (5) θέσεις ΠΕ - Νηπιαγωγών 

• Δύο (2) θέσεις ΠΕ - Γυμναστών 

• Μία (1) θέση ΔΕ - Προσχολικής Αγωγής - Μουσικοκινητικής Αγωγής 

• Δύο (2) θέσεις ΥΕ - Καθαριστριών 

• Μία (1) θέση ΠΕ - Κοινωνικών Λειτουργών 

• Πέντε (5) θέσεις ΤΕ - Κοινωνικών Λειτουργών 

• Τρεις (3) θέσεις ΤΕ - Νοσηλευτριών 

• Τέσσερις (4) θέσεις ΔΕ - Νοσηλευτριών 

• Πέντε (5) θέσεις ΥΕ - Οικογενειακών Βοηθών 

• Μία (1) θέση ΠΕ - Κοινωνιολόγου 

γ) Τη σύσταση τεσσάρων (4) προσωρινών προσωπο¬ 
παγών θέσεων Ιδιωτικού Δικαίου μίσθωσης έργου των 
κάτωθι ειδικοτήτων: 

• Μία θέση ΠΕ - Ψυχολόγου 

• Μία θέση ΠΕ - Συμβούλου Προώθησης Απασχόλησης 

• Μία θέση ΠΕ - Παιδαγωγού 

• Μία θέση ΥΕ - Διαμεσολαβητή 

Οι ανωτέρω προσωποπαγείς θέσεις καταργού- 
νται μετά την καθ’ οιονδήποτε τρόπο κένωσή τους 
(Ν. 3584/2007 “Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων”). 

Η κατάταξη του μεταφερόμενου προσωπικού στις πα¬ 
ραπάνω συνιστώμενες θέσεις στον Ο.ΕΎ του Δήμου, θα 
γίνει με απόφαση που θα εκδοθεί από το αρμόδιο προς 
διορισμό όργανο, η οποία δημοσιεύεται στην Εφημερίδα 
της Κυβερνήσεως. 

Το παραπάνω προσωπικό διέπεται ως προς τους 
όρους και το ύψος της αμοιβής της εργασίας του από 
τις συλλογικές συμβάσεις εργασίας που ισχύουν εκά- 
στοτε για το προσωπικό των ΟΤΑ ή από τις διατάξεις 
του Ν. 4024/2011, οι οποίες επεκτείνονται για το προσω¬ 
πικό Ιδιωτικού Δικαίου των ΟΤΑ, λαμβανομένης υπόψη 
της προϋπηρεσίας του. 

4. ΚΑΛΥΨΗ ΔΑΠΑΝΗΣ: 

Με την παρούσα απόφαση: 

α) Για την μεταφορά του προσωπικού με σύμβαση ερ¬ 
γασίας ιδιωτικού δικαίου αορίστου χρόνου (Ι.Δ.Α.Χ) προκα- 
λείται δαπάνη ύψους 43.984,20 € στον προϋπολογισμό του 
Δήμου Καρδίτσας του οικονομικού έτους 2014, η οποία 
είναι εγγεγραμμένη στον Κ.Α. 15-6021.0001 με αιτιολογία 
“Τακτικές αποδοχές”, συνολικού ποσού 637.500,00 € και 
στον Κ.Α 15-6052.0001 με αιτιολογία “Εργοδοτική εισφορά 
ΙΚΑ”, συνολικού ποσού 245.000,00 €. Το Δημοτικό Συμ¬ 
βούλιο με νεότερη απόφασή του θα αναμορφώσει τον 
προϋπολογισμό και θα μεταφέρει την ανωτέρω πίστωση 
στους κωδικούς μισθοδοσίας προσωπικού Ι.Δ.Α.Χ. 

Για το έτος 2015 θα προκληθεί δαπάνη ύψους 
43.984,20 € περίπου και για τα επόμενα έτη αντίστοιχη 
δαπάνη, για την κάλυψη των οποίων θα εγγραφούν 
ανάλογες πιστώσεις στους Κ.Α. εξόδων των αντίστοιχων 
προϋπολογισμών του Δήμου Καρδίτσας. 

β) Για τη μεταφορά του προσωπικού με σχέση εργασί¬ 
ας ιδιωτικού δικαίου ορισμένου χρόνου και τη σύσταση 
προσωρινών προσωποπαγών θέσεων θα προκληθεί συ¬ 
νολική δαπάνη ύψους 608.745,04 € (πρόγραμμα ΑΜΕΑ 
ΟΑΕΔ, πρόγραμμα “Βοήθεια στο Σπίτι”, “Εναρμόνιση 
Οικογενειακής και Επαγγελματικής Ζωής - ΚΔΑΠ” και 
Κέντρα Στήριξης Ρομά και Ευπαθών Ομάδων στις 8 
Περιφέρειες Σύγκλισης”, του Επιχειρησιακού Προγράμ¬ 
ματος “Ανάπτυξη Ανθρώπινου Δυναμικού” αντίστοιχα) 
έως την ημερομηνία λήξης του κάθε προγράμματος 
αντίστοιχα, σε βάρος αντίστοιχων Κ.Α. του προϋπολο¬ 
γισμού οικονομικού έτους 2014. 

Σε περίπτωση περαιτέρω παράτασης των ανωτέρω 
προγραμμάτων ο προϋπολογισμός θα αναμορφωθεί 
ανάλογα ως προς τα έσοδα και έξοδα σύμφωνα με τη 
χορηγούμενη χρηματοδότηση. 

γ) Γ ια τη μεταφορά του προσωπικού με σχέση ερ¬ 
γασίας μίσθωσης έργου και τη σύσταση προσωρινών 


προσωποπαγών θέσεων θα προκληθεί συνολική δαπάνη 
ύψους 60.000,00 € (“Κέντρα Στήριξης Ρομά και Ευπαθών 
Ομάδων στις 8 Περιφέρειες Σύγκλιση”, του Επιχειρησια¬ 
κού Προγράμματος “Ανάπτυξη Ανθρώπινου Δυναμικού” 
αντίστοιχα) έως την ημερομηνία λήξης του κάθε προ¬ 
γράμματος αντίστοιχα, σε βάρος αντίστοιχων Κ.Α. του 
προϋπολογισμού οικονομικού έτους 2014. 

Σε περίπτωση περαιτέρω παράτασης των ανωτέρω 
προγραμμάτων ο προϋπολογισμός θα αναμορφωθεί 
ανάλογα ως προς τα έσοδα και έξοδα σύμφωνα με τη 
χορηγούμενη χρηματοδότηση. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Λάρισα, 15 Απριλίου 2014 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΔΗΜΗΤΡΙΟΣ ΚΩΤΟΥΛΑΣ 

-♦- 

Αριθμ. απόφ. 45/2/5.12.2013 (2) 

Τροποποίηση της απόφασης υπ’ αριθμ. 08/29-02-2012 
της Διοικούσας Επιτροπής του ΤΕΙ Ιονίων Νήσων, η 
οποία δημοσιεύτηκε στο ΦΕΚ 1203/τ.Β'/11-04-2012, 
σχετικά με τις διαδικασίες εκλογής, εξέλιξης και 
μονιμοποίησης μελών Ε.Π. (Αρθρο 78 παρ. 3 του 
Ν. 4009/2011, ΦΕΚ. 195/6-9-2011, τ.Α')(ΕΚΤΟΣ Η/Δ) 

Η ΔΙΟΙΚΟΥΣΑ ΕΠΙΤΡΟΠΗ ΤΟΥ ΤΕΙ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις των άρθρων 18,19 και 78 του Ν. 4009/ 
2011 «Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευτι¬ 
κών ιδρυμάτων» (ΦΕΚ 195/06-09-2011/τ.Α') όπως τροπο¬ 
ποιήθηκε δυνάμει των διατάξεων των Νόμων 4076/2012 
και 4115/2013. 

2. Τις διατάξεις του άρθρου 3 του Π.Δ. 195/2003 (ΦΕΚ 
Α' 156) «Ιδρυση ΤΕΙ Ιονίων Νήσων». 

3. Τις διατάξεις του Π.Δ. υπ’ αριθμ. 136/2013 «Μετονο- 
μασία Τμήματος- Συγχώνευση Τμημάτων- Κατάργηση 
Παραρτημάτων-Ιδρυση Σχολών- Συγκρότηση Σχολών 
του ΤΕΙ Ιονίων Νήσων» (ΦΕΚ 136/τ. Α705-06-2013). 

4. Την υπ’ αριθμ. 33617/Ε5/2010 ΥΑ (ΦΕΚ 105/τ.Υ.Ο.Δ.Δ./ 
23-03-2010) «Ανασυγκρότηση της Διοικούσας Επιτροπής 
του ΤΕΙ Ιονίων Νήσων» της Υπουργού Παιδείας, Δια Βίου 
Μάθησης και Θρησκευμάτων, με την οποία τέθηκαν σε 
παύση η υπ’ αριθμ. 83366/Ε5/2005 προγενέστερη ΤΑ 
και οι τροποποιήσεις της, όπως αυτή τροποποιήθηκε 
δυνάμει της υπ’ αριθμ. 104350/Ε5 απόφαση της Υπουρ¬ 
γού Παιδείας, Δια Βίου Μάθησης και Θρησκευμάτων 
(ΦΕΚ 312/13-09-2011/τ.ΥΘΔΔ) και εν συνεχεία δυνάμει 
της υπ’ αριθμ. 169856/Ε5 Υπουργικής Απόφασης (ΦΕΚ 
595/τ.Υπαλλήλων Ειδικών Θέσεων και Οργάνων Διοί¬ 
κησης Φορέων του Δημοσίου και Ευρύτερου Δημόσιου 
Τομέα/29-11-2013) περί «Συγκρότησης της Διοικούσας 
Επιτροπής του ΤΕΙ Ιονίων Νήσων». 

5. Την ανάγκη τροποποίησης της υπ’ αριθμ. 08/29-02-2012 
της Διοικούσας Επιτροπής του ΤΕΙ Ιονίων Νήσων, η 
οποία δημοσιεύτηκε στο ΦΕΚ 1203/τ.Β'/11-04-2012, σχε¬ 
τικά με την προσωρινή ρύθμιση (μέχρι την έκδοση του 
Οργανισμού και του Εσωτερικού Κανονισμού του Τ.Ε.Ι. 
Ιονίων Νήσων) των θεμάτων που αφορούν σε «διαδικα¬ 
σίες εκλογής και εξέλιξης σε θέσεις καθηγητών οποιασ- 

δήποτε Βαθμίδας, για τις οποίες εκδίδεται προκήρυξη 
μετά τη δημοσίευση του παρόντος νόμου ή υποβάλλεται 
αίτηση από τον ενδιαφερόμενο για εξέλιξη Καθηγη¬ 
τή, μετά την 1.7.2011» (σχετ. παρ. 3 του άρθρου 78 του 
Ν. 4009/2011). 

6. Την υπ’ αριθμ. Φ.122.1 /II37/145793/Β2 (ΦΕΚ 2619/τ.Β'/ 
16-10-2013) κοινή υπουργική απόφαση για την ανάπτυξη 
και λειτουργία ηλεκτρονικού συστήματος ολοκληρωμέ¬ 
νης διαχείρισης διαδικασιών εκλογής και εξέλιξης κα¬ 
θηγητών καθώς και κατάρτισης της τήρησης Μητρώων 
εσωτερικών και εξωτερικών μελών, 

7. Το γεγονός ότι δεν προκαλείται οποιαδήποτε δα¬ 
πάνη εις βάρος του δημοσίου προϋπολογισμού, απο¬ 
φασίζει: 

θέματα διαδικασιών επί των διατάξεων του άρθρου 18 
«Εκλογή - εξέλιξη -Μονιμοποίηση» του Ν. 4009/06.09.2011, 
όπως τροποποιήθηκε και ισχύει: 

Άρθρο 1 

Θέσεις μελών Ε.Π. 

1. Η έναρξη της διαδικασίας για την εκλογή ή την εξέ¬ 
λιξη ή τη μονιμοποίηση μέλους Ε.Π. όπως προβλέπεται 
στο άρθρο 18 του Ν. 4009/2011 γίνεται: 

α. Στην περίπτωση που ο υποψήφιος ζητά εξέλιξη ή 
μονιμοποίηση στο ίδιο γνωστικό αντικείμενο της θέσης 
του: με αίτηση του ενδιαφερομένου που υποβάλλεται 
μέσω του Τμήματος προς τον Πρόεδρο της Διοικούσας 
Επιτροπής του Ιδρύματος. 

β. Στην περίπτωση εξέλιξης Καθηγητή Εφαρμογών 
σε θέση Επίκουρου Καθηγητή ή Επίκουρου Καθηγητή 
σε θέση Αναπληρωτή Καθηγητή ή Αναπληρωτή Καθη¬ 
γητή σε θέση Καθηγητή, κατά την οποία ο υποψήφιος 
ζητά εξέλιξη σε διαφορετικό γνωστικό αντικείμενο από 
εκείνο του διορισμού του: με απόφαση της Διοικούσας 
Επιτροπής, καθώς σύμφωνα με το άρθρο 3 του Ιδρυ¬ 
τικού Προεδρικού Διατάγματος του ΤΕΙ Ιονίων Νήσων 
195/2003 (ΦΕΚ Α' 156), τα Τμήματα του Ιδρύματος είναι 
μη αυτοδύναμα, μετά από Εισήγηση του Τμήματος, στην 
οποία και θα καθορίζεται το γνωστικό αντικείμενο της 
υπό προκήρυξης θέσης. Η απόφαση λαμβάνεται με βάση 
τις ανάγκες της Σχολής (Προγράμματος Σπουδών) στο 
οποίο ανήκει ο Καθηγητής και το γνωστικό αντικείμενο 
του υποψηφίου που ζητά την εξέλιξη, σε συνδυασμό 
με το συνολικό επιστημονικό και ερευνητικό έργο του, 
όπως αυτό προβάλλεται στην αίτησή του. 

γ. Σε περίπτωση μονιμοποίησης Καθηγητή Εφαρμογών 
ή Επίκουρου Καθηγητή σε Τμήμα που υπέστη μεταβολές 
στο περιεχόμενο σπουδών του, δύναται ο υποψήφιος να 
μονιμοποιηθεί σε διαφορετικό γνωστικό αντικείμενο από 
αυτό του διορισμού του, το οποίο καθορίζεται από τη 
Διοικούσα Επιτροπή μετά από εισήγηση του Τμήματος 
η οποία λαμβάνει υπόψη το συνολικό διδακτικό, επιστη¬ 
μονικό και ερευνητικό έργο του υποψηφίου. 

2. Η προκήρυξη των προς πλήρωση θέσεων καθηγητών 
όλων των βαθμιδών γίνεται με απόφαση του Προέδρου 
της Δ.Ε. του Τ.Ε.Ι. Ιονίων Νήσων. Η απόφαση του Προ¬ 
έδρου της Δ.Ε. του ΤΕΙ Ιονίων Νήσων αποστέλλεται 
στο Υπουργείο Παιδείας, Θρησκευμάτων, Πολιτισμού 
και Αθλητισμού για έγκριση της σχετικής πίστωσης και 
δημοσίευση στην Εφημερίδα της Κυβερνήσεως. 

3. Στην προκήρυξη αναφέρονται οπωσδήποτε η βαθ¬ 
μίδα, η Σχολή, το Τμήμα και το γνωστικό αντικείμενο 
της προς πλήρωση θέσης. 


4. Αναφορικά με τα προσόντα και τα κριτήρια εκλογής 
και εξέλιξης και σύμφωνα με την παρ. 3 του άρθρου 
78 του Ν. 4009/2011 εφαρμόζονται οι ισχύουσες κατά 
τη δημοσίευση του εν λόγω νόμου διατάξεις, ήτοι τα 
προβλεπόμενα από το άρθρο 15 του Ν. 1404/1983, όπως 
έχει τροποποιηθεί. 

Αρθρο 2 

Πληροφοριακό σύστημα ΑΠΕΛΛΑ 

1. Σύμφωνα με την υπ’ αριθμ. Φ.122.1/1137/145793/Β2 
(ΦΕΚ 2619/τ.Β/16-10-2013) κοινή υπουργική απόφαση συ- 
στήνεται και λειτουργεί ηλεκτρονικό σύστημα ολοκλη¬ 
ρωμένης διαχείρισης διαδικασιών εκλογής και εξέλιξης 
καθηγητών καθώς και κατάρτισης και τήρησης Μητρώ¬ 
ων εσωτερικών και εξωτερικών μελών στη διαδικτυακή 
διεύθυνση άΙΙρΥ/αρθΙΙα.πιίηθάυ.ρον.ρι·. 

2. Με απόφαση του Προέδρου του Ιδρύματος ορίζε¬ 
ται ο υπεύθυνος του Ιδρύματος, ο οποίος χειρίζεται το 
πληροφοριακό σύστημα για δύο έτη και προέρχεται από 
τους υπαλλήλους που υπηρετούν στο διοικητικό προ¬ 
σωπικό του ΤΕΙ. Με την ίδια απόφαση ορίζεται ο ανα¬ 
πληρωτής του σε περίπτωση που παραιτηθεί, εκλείψει 
ή αδυνατεί να εκτελέσει τα καθήκοντά του για οποιο- 
δήποτε λόγο κατά τον χρόνο της θητείας του. 

Αρθρο 3 

Δημοσίευση προκήρυξης, Υποψηφιότητες, 
Δικαιολογητικά υποψηφίων 

1. Μέσα σε 10 ημέρες από τη γνωστοποίηση του αντί¬ 
στοιχου ΦΕΚ η προκήρυξη δημοσιεύεται, με τη φροντίδα 
του Προέδρου της Δ.Ε. του Τ.Ε.Ι δύο τουλάχιστον φορές, 
με διαφορά 10 τουλάχιστον ημερών η μία δημοσίευση 
από την άλλη, σε δύο ημερήσιες εφημερίδες της Αθή¬ 
νας και μία της Θεσσαλονίκης. Επίσης, η προκήρυξη 
εκλογής ή εξέλιξης καθηγητών, όπως δημοσιεύθηκε 
στην Εφημερίδα της Κυβερνήσεως (ΦΕΚ), αναρτάται 
αμελλητί στο πληροφοριακό σύστημα από τον υπεύθυνο 
του Ιδρύματος. Η προθεσμία υποβολής υποψηφιοτήτων 
καταχωρίζεται σε ξεχωριστό πεδίο από τον υπεύθυνο 
του Ιδρύματος. Επιπλέον, η προκήρυξη γνωστοποιείται 
σε επιστημονικά ή επαγγελματικά έντυπα, σε όλα τα 
Πανεπιστήμια και Τ.Ε.Ι. και σε αναγνωρισμένα ερευ¬ 
νητικά κέντρα της χώρας καθώς και στο Υπουργείο 
Εξωτερικών για ενημέρωση των Ελλήνων Επιστημόνων 
του εξωτερικού. Η ανακοίνωση της δημοσίευσης της 
προκήρυξης αναρτάται υποχρεωτικά και στον ιστότοπο 
του ΤΕΙ Ιονίων Νήσων. 

2. Μέσα σε αποκλειστική προθεσμία τριάντα ημερών 
από την επομένη της ημερομηνίας της τελευταίας 
δημοσίευσης στον ημερήσιο τύπο υποβάλλονται στη 
Γραμματεία του Τμήματος οι αιτήσεις των υποψηφίων 
μαζί με όλα τα αναγκαία για την κρίση δικαιολογητικά 
σε δύο (2) αντίτυπα, εκ των οποίων το ένα παραμένει 
στη Γραμματεία του Τμήματος. Απολύτως απαραίτητα 
δικαιολογητικά θεωρούνται: 

α) Βιογραφικό Σημείωμα. 

β) Αντίγραφα των πτυχίων και των τίτλων σπουδών. 

Αν οι τίτλοι σπουδών έχουν χορηγηθεί από Α.Ε.Ι. εξω¬ 
τερικού θα πρέπει να φέρουν τις νόμιμες θεωρήσεις 
και να συνοδεύονται από επίσημες μεταφράσεις καθώς 
επίσης και να συνοδεύονται από πράξη ή βεβαίωση 
του οικείου οργάνου, με την οποία αναγνωρίζονται ως 
ισότιμοι προς τους τίτλους που απονέμονται από τα 
εκπαιδευτικά ιδρύματα της ημεδαπής. 

γ) Αντίγραφα των επιστημονικών δημοσιεύσεων με 
αναλυτικό υπόμνημα. 

δ) Γ ενικά κάθε στοιχείο (πιστοποιητικά προϋπηρεσίας, 
επαγγελματικής δραστηριότητας) που να αποδεικνύει 
τα προσόντα του υποψηφίου. Τα δικαιολογητικά πρέ¬ 
πει να είναι θεωρημένα επίσημα από τις αρχές που τα 
εξέδωσαν. 

Όλα τα δικαιολογητικά πρέπει να φέρουν αρίθμηση, 
να είναι τοποθετημένα μέσα σε ειδικό φάκελο ο οποί¬ 
ος πρέπει να περιέχει και πίνακα των υποβαλλόμενων 
δικαιολογητικών. Επιπλέον, το σύνολο των δικαιολο- 
γητικών του υποψηφίου υποβάλλεται υποχρεωτικά και 
σε ηλεκτρονική μορφή (σε πιοπιοΓγ 3ΐίοΙ< ή Οϋ ή βΝ/β). 

3. Επιπλέον, όσοι επιθυμούν να υποβάλουν αίτηση 
υποψηφιότητας εγγράφονται υποχρεωτικά στο σύστη¬ 
μα ΑΠΕΛΛΑ και υποβάλλουν ηλεκτρονικά την αίτηση 
υποψηφιότητας μαζί με όλα τα αναγκαία για την κρίση 
δικαιολογητικά που προαναφέρονται. Επιπλέον κατα¬ 
χωρίζουν ηλεκτρονικά αντίγραφο δελτίου αστυνομικής 
ταυτότητας ή διαβατηρίου και εφόσον πρόκειται για 
άρρενες υποψηφίους, υπεύθυνη δήλωση του Ν. 1599/ 
1986, όπου δεσμεύονται ότι θα έχουν εκπληρώσει τις 
στρατιωτικές τους υποχρεώσεις ή θα έχουν απαλλαγεί 
νόμιμα από αυτές πριν την έκδοση της πράξης διορι¬ 
σμού τους. 

4. Συμπλήρωση των δικαιολογητικών της προκήρυξης 
μετά την κατάθεση και πρωτοκόλληση των αιτήσεων 
υποψηφιότητας επιτρέπεται μόνο αν πρόκειται για 
διασαφηνιστικά στοιχεία που ζητήθηκαν συμπληρω¬ 
ματικά από την οικεία Επιτροπή Επιλογής ή Εξέλιξης 
ή Μονιμοποίησης και αφορούν σε δικαιολογητικά που 
κατατέθηκαν εμπρόθεσμα. 

Αρθρο 4 

Επιτροπές Επιλογής και Εξέλιξης μελών Ε.Π. 
όλων των βαθμίδων-Μονιμοποίησης Καθηγητών 
Εφαρμογών και Επίκουρων Καθηγητών 

1. Εντός προθεσμίας ενός (1) μηνός από τη γνωστο¬ 
ποίηση του σχετικού ΦΕΚ προκήρυξης η Διοικούσα Επι¬ 
τροπή συγκροτεί ειδική επταμελή Επιτροπή Επιλογής 
ή Εξέλιξης μελών Ε.Π. 

2. Οι επιτροπές επιλογής, εξέλιξης μελών ΕΠ ή μονιμο¬ 
ποίησης Επίκουρων καθηγητών ή Καθηγητών Εφαρμο¬ 
γών, απαρτίζονται από καθηγητές ή ερευνητές πρώτης 
βαθμίδας ή, σε περίπτωση κρίσης για τις βαθμίδες του 
καθηγητή εφαρμογών, επίκουρου ή αναπληρωτή κα¬ 
θηγητή, και από αναπληρωτές καθηγητές ή ερευνητές 
αντίστοιχης βαθμίδας, με επιστημονικό έργο στο ίδιο 
ή, αν δεν υπάρχει, σε συναφές γνωστικό αντικείμενο με 
εκείνο της υπό πλήρωση θέσης ή του υπό εξέλιξη καθη¬ 
γητή αντίστοιχα. Εάν μέρος του έργου του υποψηφίου 
ή ενός εκ των υποψηφίων έχει εκπονηθεί στα ελληνικά, 
αναγκαία προϋπόθεση για τον ορισμό ως μέλους της 
Επιτροπής Επιλογής ή Εξέλιξης που προέρχεται από 
ομοταγές Α.Ε.Ι. της αλλοδαπής είναι η επαρκής γνώση 
της ελληνικής γλώσσας. 

3. Τουλάχιστον τρία (3) τακτικά από τα μέλη της Επι¬ 
τροπής Επιλογής ή Εξέλιξης μελών Ε.Π. και τα ισάριθμα 
αναπληρωματικά τους προέρχονται από το Μητρώο 
εξωτερικών μελών που προβλέπεται στην επόμενη πα¬ 
ράγραφο, από τα οποία ένα τακτικό και ένα αναπληρω¬ 
ματικό μέλος, που πληροί τους όρους της παραγράφου 
2, προέρχονται από ομοταγές Α.Ε.Ι. της αλλοδαπής. Τα 


υπόλοιπα τέσσερα (4) μέλη μπορεί να προέρχονται είτε 
από το Μητρώο εσωτερικών μελών (Μητρώο του ΤΕΙ 
Ιονίων Νήσων) που προβλέπεται στην επόμενη παρά¬ 
γραφο, είτε από το Μητρώο εξωτερικών μελών. Στην 
περίπτωση που ο αριθμός των μελών του Μητρώου 
Εσωτερικών Μελών δεν επαρκεί για το συγκεκριμένο 
γνωστικό αντικείμενο, αυξάνεται αντίστοιχα ο αριθμός 
των Εξωτερικών Μελών. Τα εξωτερικά και τα εσωτερικά 
μέλη της Επιτροπής αναπληρώνονται από ίσο αριθ¬ 
μό εξωτερικών και εσωτερικών μελών, αντίστοιχα, τα 
οποία ορίζονται ομοίως σύμφωνα με τη διαδικασία της 
παραγράφου 1. 

4. Τα μέλη της Επιτροπής επιλέγονται από το ενιαίο 
Μητρώο εσωτερικών και εξωτερικών μελών του ΤΕΙ Ιο- 
νίων Νήσων, το οποίο καταρτίζεται και επικαιροποιείται 
κάθε δύο (2) έτη ανά γνωστικό αντικείμενο από την 
Διοικούσα Επιτροπή και καταχωρίζεται στο ηλεκτρονι¬ 
κό σύστημα ΑΠΕΛΛΑ. Στο ενιαίο Μητρώο εσωτερικών 
μελών εγγράφονται όλοι οι εν ενεργεία καθηγητές και 
αναπληρωτές καθηγητές του Ιδρύματος. Στο Μητρώο 
εξωτερικών μελών εγγράφονται εν ενεργεία Καθηγη¬ 
τές άλλων Α.Ε.Ι. της ημεδαπής και ομοταγών Α.Ε.Ι. της 
αλλοδαπής, καθώς και αντίστοιχης βαθμίδας ερευνητές 
ερευνητικών ιδρυμάτων της ημεδαπής και της αλλοδα¬ 
πής. Τα Μητρώα εγκρίνονται από τη Διοικούσα Επιτροπή 
του ΤΕΙ Ιονίων Νήσων και δημοσιεύονται σε διακριτή 
θέση στον ιστότοπο του ΤΕΙ Ιονίων Νήσων. Η πράξη 
έγκρισης των Μητρών αναρτάται αμελλητί στο πληρο¬ 
φοριακό σύστημα ΑΠΕΛΛΑ με ευθύνη του υπεύθυνου 
του Ιδρύματος. Τα πρόσωπα που θα στελεχώσουν τα 
Μητρώα επιλέγονται από το γενικό Μητρώο του πλη¬ 
ροφοριακού συστήματος ΑΠΕΛΛΑ. 

5. Κατά τη διαδικασία συγκρότησης της Επιτροπής 
Επιλογής ή Εξέλιξης ή Μονιμοποίησης δεν υπολογί¬ 
ζονται όσοι απουσιάζουν λόγω νόμιμης άδειας ή για 
λόγους ανωτέρας βίας. Σε περίπτωση επίκλησης λόγου 
ασθένειας καθηγητών ή ερευνητών της ημεδαπής απαι¬ 
τείται απαραιτήτως ιατρική βεβαίωση. 

6. Η απόφαση της Διοικούσας Επιτροπής για τη συ¬ 
γκρότηση της Επιτροπής Επιλογής ή Εξέλιξης ή Μονι¬ 
μοποίησης κοινοποιείται μαζί με την πρόσκληση για τη 
σύγκλησή της σε όλα τα μέλη της Επιτροπής, καθώς και 
στους Διευθυντές (Κοσμήτορες) των Σχολών και στους 
Προέδρους (Πρύτανεις) των Α.Ε.Ι. στα οποία ανήκουν. 

7. Εφόσον η Επιτροπή συγκροτηθεί η σύνθεσή της δεν 
μεταβάλλεται παρά μόνον εάν μέλος της παραιτηθεί, 
εκλείψει ή βρεθεί σε νόμιμη άδεια. Στις περιπτώσεις αυ¬ 
τές το μέλος αυτό αναπληρώνεται από το πρώτο κατά 
σειρά μη κωλυόμενο αναπληρωματικό μέλος, μέσα από 
τον αντίστοιχο κατάλογο αναπληρωματικών μελών που 
ορίζεται κατά τη συγκρότηση της Επιτροπής. Σε περί¬ 
πτωση που ανακύψει ανάγκη αναπλήρωσης, η σχετική 
κοινοποίηση γίνεται αμέσως στο πρώτο κατά σειρά μη 
κωλυόμενο αναπληρωματικό μέλος του σχετικού κατα¬ 
λόγου, καθώς και στον Προϊστάμενο του Τμήματος, το 
Διευθυντή (Κοσμήτορα) της Σχολής και στον Πρόεδρο 
(Πρύτανη) του Α.Ε.Ι. του Ιδρύματος στο οποίο ανήκει. 

Άρθρο 5 

Διαδικασία επιλογής ή εξέλιξης και διορισμού μελών 

Ε.Π. όλων των βαθμίδων-μονιμοποίησης Καθηγητών 
Εφαρμογών και Επίκουρων Καθηγητών 

1. Η Επιτροπή Επιλογής ή Εξέλιξης ή Μονιμοποίησης 
υποστηρίζεται γραμματειακά από τη γραμματεία της 

Διοικούσας Επιτροπής. Αμέσως μετά τη λήξη της απο¬ 
κλειστικής προθεσμίας για την υποβολή των αιτήσεων 
των υποψηφίων η γραμματεία κοινοποιεί την απόφαση 
της Διοικούσας Επιτροπής για τη συγκρότηση της Επι¬ 
τροπής Επιλογής ή Εξέλιξης ή Μονιμοποίησης μαζί με 
την πρόσκληση για τη σύγκλησή της σε όλα τα τακτικά 
και αναπληρωματικά μέλη της Επιτροπής, καθώς και 
στους Διευθυντές (Κοσμήτορες) των Σχολών και στους 
Προέδρους (Πρυτάνεις) των Α.Ε.Ι. στα οποία ανήκουν. 
Η ημερομηνία της συνεδρίασης αναρτάται αμελλητί στο 
πληροφοριακό σύστημα ΑΠΕΛΛΑ με ευθύνη του υπεύθυ¬ 
νου του Ιδρύματος. Η κατάσταση επιλογής των μελών 
της Επιτροπής Επιλογής ή Εξέλιξης, όπως αποτυπώνεται 
στην απόφαση της Διοικούσας Επιτροπής, απεικονίζεται 
ηλεκτρονικά στο πληροφοριακό σύστημα ΑΠΕΛΛΑ με 
ευθύνη του υπεύθυνου του Ιδρύματος. Ταυτόχρονα, η 
γραμματεία γνωστοποιεί στους υποψηφίους τη σύνθεση 
της Επιτροπής και τους καλεί να υποδείξουν το αργό¬ 
τερο εντός επτά (7) ημερών δύο καθηγητές ή ερευνητές 
που ανήκουν υποχρεωτικά στα Μητρώα του Ιδρύματος 
και οι οποίοι θα προβούν σε γραπτή αξιολόγηση του 
έργου τους. Αν για κάποιο υποψήφιο παρέλθει άπρα¬ 
κτη η προθεσμία αυτή, η διαδικασία συνεχίζεται νόμιμα 
και χωρίς την υπόδειξη αξιολογητών από την πλευρά 
του υποψηφίου αυτού. Οι υποψήφιοι καταχωρίζουν και 
στο σύστημα ΑΠΕΛΛΑ τα ατομικά στοιχεία των δύο 
καθηγητών ή ερευνητών της επιλογής τους, οι οποίοι 
θα συνδράμουν την Επιτροπή στο έργο αξιολόγησης. 
Αμέσως μετά την υπόδειξη των αξιολογητών από τους 
υποψηφίους, η Επιτροπή Επιλογής, Εξέλιξης ή Μονιμο¬ 
ποίησης καθηγητών συνέρχεται μετά από πρόσκληση 
του Προέδρου της Διοικούσας Επιτροπής του Ιδρύματος 
που έχει σταλεί τουλάχιστον δέκα (10) ημέρες πριν τη 
συνεδρίαση και συνεδριάζει νόμιμα με την παρουσία 
τουλάχιστον τεσσάρων (4) μελών της προκειμένου να 
ορίσει δύο καθηγητές ή ερευνητές της αλλοδαπής από 
το Μητρώο των εξωτερικών μελών ή στο μέτρο που 
αυτό δεν είναι εφικτό, καθηγητές ή ερευνητές της ημε¬ 
δαπής από το Μητρώο των εξωτερικών μελών και να 
τους ζητήσει γραπτή αξιολόγηση για όλους τους υπο¬ 
ψήφιους. Αν κατά την πρώτη συνεδρίαση δεν επιτευχθεί 
απαρτία της Επιτροπής, η συνεδρίαση επαναλαμβά¬ 
νεται υποχρεωτικώς μέσα σε δεκαπέντε ημέρες από 
την πρώτη συνεδρίαση. Η Επιτροπή συνεδριάζει στον 
ίδιο τόπο και με την ίδια ημερήσια διάταξη, αφού προ- 
ηγηθεί ξεχωριστή πρόσκληση. Στην συνεδρίαση αυτή 
επιλέγεται Πρόεδρος μεταξύ των μελών της Επιτροπής. 
Η Επιτροπή θα ζητήσει γραπτές αξιολογήσεις και από 
τους δύο καθηγητές ή ερευνητές που υποδείχθηκαν από 
τον κάθε υποψήφιο και που ανήκουν υποχρεωτικά στα 
Μητρώα του Ιδρύματος και δεν περιλαμβάνονται στα 
τακτικά ή αναπληρωματικά μέλη της Επιτροπής Επιλο¬ 
γής ή Εξέλιξης. Η ημερομηνία συνεδρίασης της Επιτρο¬ 
πής για την ανάδειξη των εισηγητών - αξιολογητών, το 
πρακτικό επιλογής αυτών, το αίτημα της Επιτροπής για 
τις γραπτές αξιολογήσεις και οι γραπτές αξιολογήσεις 
θα αναρτώνται αμελλητί με ευθύνη του υπεύθυνου του 
Ιδρύματος στο πληροφοριακό σύστημα ΑΠΕΛΛΑ. 

2. Εάν μέρος του έργου του υποψηφίου ή ενός εκ 
των υποψηφίων έχει εκπονηθεί στα ελληνικά, ανα¬ 
γκαία προϋπόθεση για τον ορισμό ως αξιολογητή εί¬ 
ναι η επαρκής γνώση της ελληνικής γλώσσας. Οι αξιο- 
λογητές καταθέτουν τις γραπτές αξιολογήσεις τους 


στη γραμματεία της Διοικούσας Επιτροπής μέσα σε 
αποκλειστική προθεσμία το αργότερο σαράντα (40) 
ημερών από την έκδοση της σχετικής απόφασης για 
την αποστολή αξιολογήσεων που αποστέλλει ο Πρόε¬ 
δρος της Διοικούσας Επιτροπής. Οι δύο καθηγητές ή 
ερευνητές της αλλοδαπής από το Μητρώο των εξωτε¬ 
ρικών μελών που ορίζονται από την Επιτροπή Επιλογής, 
Εξέλιξης ή Μονιμοποίησης δύναται να υποβάλλουν από 
κοινού γραπτή αξιολόγηση. Το ίδιο ισχύει και για τους 
δύο αξιολογητές που ορίζει ο υποψήφιος. Αν παρέλθει 
άπρακτη η προθεσμία υποβολής των αξιολογήσεων, η 
διαδικασία συνεχίζεται νόμιμα χωρίς αυτή. Οι γραπτές 
αξιολογήσεις κοινοποιούνται από τη γραμματεία της 
Διοικούσας Επιτροπής στα μέλη της Επιτροπής για την 
επιλογή ή εξέλιξη ή μονιμοποίηση και στους υποψηφίους 
τουλάχιστον δεκαπέντε (15) ημέρες πριν τη συνεδρίαση 
της Επιτροπής που περιγράφεται στην παράγραφο 2. 
Οι υποψήφιοι μπορούν να υποβάλουν σχετικό υπόμνημα 
το αργότερο οκτώ (8) ημέρες πριν από τη συνεδρία¬ 
ση αυτή. Τα υπομνήματα κοινοποιούνται στα μέλη της 
Επιτροπής και στους υποψήφιους. 

3. Εντός προθεσμίας τριάντα (30) ημερών από την 
ολοκλήρωση της κατάθεσης των γραπτών αξιολογήσε¬ 
ων της προηγούμενης παραγράφου ή μετά την άπρακτη 
πάροδο της σχετικής προθεσμίας, η Επιτροπή συνε¬ 
δριάζει για την επιλογή ή εξέλιξη ή μονιμοποίηση του 
μέλους Ε.Π. ύστερα από πρόσκληση του Προέδρου της 
Διοικούσας Επιτροπής, η οποία κοινοποιείται στα μέλη 
της Επιτροπής τουλάχιστον δεκαπέντε (15) ημέρες πριν 
από τη συνεδρίασή της. Η ημερομηνία της συνεδρίασης 
αναρτάται αμελλητί στο πληροφοριακό σύστημα ΑΠΕΛ¬ 
ΛΑ με ευθύνη του υπεύθυνου του Ιδρύματος. Η Επιτροπή 
έχει απαρτία αν είναι παρόντα τουλάχιστον τέσσερα (4) 
μέλη της και με πλειοψηφία του συνόλου των μελών της 
επιλέγει τον Πρόεδρο. Αν κατά την πρώτη συνεδρίαση 
δεν επιτευχθεί απαρτία της Επιτροπής, η συνεδρίαση 
επαναλαμβάνεται υποχρεωτικώς μέσα σε δεκαπέντε 
ημέρες από την πρώτη συνεδρίαση. Η Επιτροπή συνε¬ 
δριάζει στον ίδιο τόπο και με την ίδια ημερήσια διάταξη, 
αφού προηγηθεί ξεχωριστή πρόσκληση. Τα μέλη της 
Επιτροπής μπορούν να συμμετέχουν σε όλες τις συνε¬ 
δριάσεις και μέσω τηλεδιάσκεψης. 

Επισημαίνεται ότι η συμμετοχή για τα μέλη της Επι¬ 
τροπής Διορισμού, Εξέλιξης ή Μονιμοποίησης είναι υπο¬ 
χρεωτική. Η μη συμμετοχή χωρίς σοβαρό λόγο συνιστά 
πειθαρχικό παράπτωμα. 

4. Τα μέλη της Επιτροπής Επιλογής ή Εξέλιξης δι- 
αβουλεύονται, αξιολογούν όλους τους υποψηφίους, 
ψηφίζουν και επιλέγουν τον καταλληλότερο από τους 
υποψηφίους που πληροί τις ερευνητικές, διδακτικές και 
διοικητικές προϋποθέσεις για την κατάληψη της θέσης. 
Υποδεικνύουν, επίσης, με χωριστή ψηφοφορία τον δεύ¬ 
τερο καταλληλότερο υποψήφιο, εφόσον υπάρχει. Αν ο 
πρώτος επιλεγείς δεν αποδεχθεί τον διορισμό του ή 
ανακληθεί η πράξη διορισμού του ή συντρέχει αντικει¬ 
μενικό κώλυμα διορισμού του, διορίζεται ο δεύτερος. 

5. Εφόσον το κρίνει με απόφασή της η Επιτροπή κατά 
την πρώτη συνεδρίασή της, η διδακτική ικανότητα των 
υποψηφίων μπορεί να αξιολογηθεί με δοκιμαστικό μάθη¬ 
μα στο οποίο καλούνται να παραστούν οι φοιτητές του 
οικείου Τμήματος και παρακολουθούν τουλάχιστον δύο 
από τα μέλη της Επιτροπής Επιλογής ή Εξέλιξης. Οι γνώ¬ 
μες των φοιτητών συγκεντρώνονται στα ειδικά έντυπα 

της εσωτερικής αξιολόγηση του Τρήματος ή της Σχολής. 
Προκειμένου για υποψήφιους που υπηρετούν το ΤΕΙ Ιονίων 
Νήσων, εφόσον τελικά αποφασιστεί από την Επιτροπή 
να διεξαχθεί δοκιμαστικό μάθημα, μπορούν να ληφθούν 
υπόψη, εάν το ζητήσει ο υποψήφιος, τα αποτελέσματα 
της τελευταίας προϋπάρχουσας εσωτερικής αξιολόγησης. 

6. Η ψηφοφορία των μελών της Επιτροπής Επιλογής, Εξέ¬ 
λιξης ή Μονιμοποίησης είναι ονομαστική. Η άρνηση ψήφου 
ή η λευκή ψήφος θεωρούνται ψήφοι αρνητικού περιεχομέ¬ 
νου. Απαιτείται επαρκής και ειδική αιτιολόγηση της άρνη¬ 
σης ψήφου και της λευκής ψήφου. Εκλέγεται υποψήφιος 
που έχει λάβει τουλάχιστον τέσσερις (4) θετικές ψήφους. 

7. Το πρακτικό της συνεδρίασης επιλογής συντάσ- 
σεται με ευθύνη του Προέδρου της Επιτροπής και του 
Γραμματέως, ο οποίος παρίσταται στη συνεδρίαση για 
την τήρηση των πρακτικών και υποβάλλεται στον Πρόε¬ 
δρο της Διοικούσας Επιτροπής. Το πρακτικό αναρτάται 
αμελλητί με ευθύνη του υπευθύνου του Ιδρύματος στο 
πληροφοριακό σύστημα ΑΠΕΛΛΑ. 

8. Το πρακτικό της Επιλογής ή Εξέλιξης ή Μονιμοποίη¬ 
σης και ο σχετικός φάκελος προωθείται άμεσα για τον 
έλεγχο νομιμότητας και την ολοκλήρωση της διαδικα¬ 
σίας. Η Γραμματεία της Διοικούσας κοινοποιεί το πρακτικό 
στους υποψηφίους. Ο έλεγχος νομιμότητας της επιλογής, 
εξέλιξης ή μονιμοποίησης γίνεται με αποκλειστική ευθύ¬ 
νη του Προέδρου της Δ.Ε. του Τ.Ε.Ι. Ιονίων Νήσων εντός 
δύο μηνών από τη διαβίβαση του σχετικού φακέλου. Στη 
διαδικασία που αφορά στην εξέλιξη ή διορισμό μέλους 
Ε.Π., μετά τον έλεγχο νομιμότητας από τον Πρόεδρο του 
Ιδρύματος εκδίδεται πράξη του Προέδρου της Δ.Ε. του 
Ιδρύματος, η οποία αποστέλλεται για έγκριση της σχετι¬ 
κής πίστωσης στο Υπουργείο Παιδείας και Θρησκευμάτων 
και δημοσιεύεται στην Εφημερίδα της Κυβερνήσεως. Στη 
διαδικασία της μονιμοποίησης μέλους Ε.Π., μετά τον έλεγ¬ 
χο νομιμότητας από τον Πρόεδρο της Δ.Ε. του Ιδρύματος 
εκδίδεται σχετική πράξη η οποία αποστέλλεται απευθείας 
για δημοσίευση στην Εφημερίδα της Κυβερνήσεως. 

9. Ο διορισμός των καθηγητών γίνεται σύμφωνα με 
τα άρθρα 9 του Ν. 3794/2009 και 20 του Ν. 4009/2011. 
Η διαδικασία εκλογής, εξέλιξης ή μονιμοποίησης ολο¬ 
κληρώνεται με την έκδοση της πράξης του ελέγχου 
νομιμότητας του Προέδρου της Δ.Ε. του Ιδρύματος μέσα 
σε προθεσμία οκτώ (8) μηνών από την ημερομηνία που 
φέρει το ΦΕΚ δημοσίευσης της προκήρυξης της θέσης 
κατά τα οριζόμενα στο άρθρο 1. Αν στη διαδικασία 
εκλογής παρεμβάλλεται η περίοδος των Χριστουγέννων 
ή του Πάσχα οι επιμέρους προθεσμίες επεκτείνονται 
κατά δεκαπέντε ημέρες (15), αν παρεμβάλλεται ο μήνας 
Αύγουστος επεκτείνεται κατά τριάντα ημέρες (30). 

10. Η πράξη διορισμού αναρτάται αμελλητί στο πλη¬ 
ροφοριακό σύστημα ΑΠΕΛΛΑ με ευθύνη του υπευθύνου 
του Ιδρύματος. 

11. Στα εξωτερικά μέλη των επιτροπών επιλογής ή εξέ¬ 
λιξης καταβάλλεται ημερήσια αμοιβή για το έργο τους. 

12. Οι δαπάνες μετακίνησης και διαμονής των μελών 
αυτών για την εκτέλεση των καθηκόντων τους (αντίτιμο 
εισιτηρίων συγκοινωνιακών μέσων ή δαπάνη χρήσης 
ιδιόκτητου ή μισθωμένου μεταφορικού μέσου και έξοδα 
διανυκτέρευσης) καλύπτονται από το Τ.Ε.Ι. - Ιονίων Νή¬ 
σων, σύμφωνα με τα οριζόμενα σε κοινή απόφαση των 
Υπουργών Οικονομικών και Παιδείας, Δια Βίου Μάθησης 
και θρησκευμάτων που δημοσιεύεται στην Εφημερίδα 
της Κυβερνήσεως και η οποία προβλέπεται στο άρθρο 
19 παράγραφος 11 του Ν. 4009/2011. 

Αρθρο 6 

Διαδικασία μονιμοποίησης ή εξέλιξης Καθηγητών 
Εφαρμογών και Επίκουρων Καθηγητών 

1. Οι καθηγητές εφαρμογών που υπηρετούν με θητεία 
ή έχουν εκλεγεί χωρίς να έχει ολοκληρωθεί η διαδικα¬ 
σία διορισμού τους κατά τη δημοσίευση του Ν. 4009/2011 
μπορούν να υποβάλλουν αίτηση για μονιμοποίηση ή εξέ¬ 
λιξη, εφόσον έχουν τα νόμιμα προσόντα για την επόμενη 
βαθμίδα, με τις προϋποθέσεις και τις προθεσμίες που 
ισχύουν κατά τη δημοσίευση του Ν. 4009/2011. Οι αιτή¬ 
σεις για εξέλιξη υποβάλλονται μέσω του Τμήματος στη 
Διοικούσα Επιτροπή. Κατά τα λοιπά εφαρμόζονται οι 
διατάξεις των παραγράφων 2 και 3 του άρθρου 78 του 
Ν. 4009/2011, οι οποίες εφαρμόζονται αναλόγως και για 
τη διαδικασία της μονιμοποίησης. 

2. Σε περίπτωση μονιμοποίησής τους, οι θέσεις τους 
μετατρέπονται αυτοδικαίως σε προσωποπαγείς θέσεις 
μόνιμων καθηγητών εφαρμογών, τις οποίες και κατα¬ 
λαμβάνουν έως την εξέλιξή τους στη βαθμίδα του Επί¬ 
κουρου Καθηγητή, διατηρώντας τη μονιμότητά τους στη 
βαθμίδα αυτή σύμφωνα με τις διατάξεις που ισχύουν 
κατά τη δημοσίευση του Ν. 4009/2011. 

3. Σε περίπτωση αρνητικής κρίσης για την εξέλιξή τους 
και εφόσον δεν έχουν μονιμοποιηθεί κατά τα ανωτέρω, 
αποχωρούν από τοΊδρυμα κατά τη λήξη της θητείας τους. 

4. Οι υπηρετούντες καθηγητές εφαρμογών, μετά τη μο¬ 
νιμοποίησή τους, διατηρούν τη μονιμότητά τους και στη 
Βαθμίδα του επίκουρου καθηγητή εφόσον εξελιχθούν. 

5. Για τους μόνιμους επίκουρους καθηγητές που κα¬ 
τέχουν τακτική θέση εφαρμόζονται οι διατάξεις της 
παρ. 5α του άρθρου 78 του Ν. 4009/2011, όπως τροπο¬ 
ποιήθηκε και ισχύει. 

6. Γ ια τους επίκουρους καθηγητές με θητεία ισχύουν 
οι διατάξεις του άρθρου 50 του Ν. 4115/2013 (ΦΕΚ 24 Α'/ 
30-01-2013), σύμφωνα με τις οποίες, υποβάλλουν αίτη¬ 
ση για ανανέωση της θητείας τους, μονιμοποίηση στη 
βαθμίδα τους ή εξέλιξη στην ανώτερη βαθμίδα ύστερα 
από τη συμπλήρωση τριετίας από τη δημοσίευση της 
πράξης διορισμού τους στην Εφημερίδα της Κυβερ¬ 
νήσεως. Σε περίπτωση μονιμοποίησής τους, οι θέσεις 
τους μετατρέπονται αυτοδικαίως σε προσωποπαγείς 
θέσεις μόνιμων επίκουρων καθηγητών, τις οποίες και 
καταλαμβάνουν έως την εξέλιξή τους, έχοντας τη δυ¬ 
νατότητα να υποβάλουν αίτηση εξέλιξης οποτεδήποτε, 
χωρίς να απαιτείται η συμπλήρωση επιπλέον χρονικού 
διαστήματος. Σε περίπτωση αρνητικής κρίσης για την 
ανανέωση ή την εξέλιξη τους και εφόσον δεν έχουν 
μονιμοποιηθεί κατά τα ανωτέρω, αποχωρούν από το 
ίδρυμα κατά τη λήξη της θητείας τους. 

Αρθρο 7 

1. Τα μέλη του Ε.Π. διορίζονται με πράξη του Προέδρου 
της Διοικούσας Επιτροπής του Τ.Ε.Ι., που δημοσιεύεται 
στην Εφημερίδα της Κυβερνήσεως μετά από έγκριση 
της σχετικής πίστωσης από το Υπουργείο Παιδείας, Δια 
Βίου Μάθησης και θρησκευμάτων. 

2. Η ισχύς της απόφασης αυτής αρχίζει από τη δη¬ 
μοσίευσή της στην Εφημερίδα της Κυβερνήσεως και 
μέχρι τη δημοσίευση του Οργανισμού του Ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Ν. ΜΑΡΑΒΕΓΙΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

